**Alsó- Tisza-menti Önkormányzati Társulás**





**Feladatellátó jegyzőjétől**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/30-1/2022.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2022. júliusi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék Csanyteleki Óvoda és Mini Bölcsőde gazdálkodásának ellenőrzéséről szóló belsőellenőri jelentés jóváhagyása*

**Tisztelt Társulási Tanács!**

Tájékoztatom Önöket arról, hogy az Alsó- Tisza-menti Önkormányzati Társulás (a továbbiakban: Társulás) belsőellenőre szabályszerűségi vizsgálatot folytatott az Alsó- Tisza-menti Többcélú Óvodák és Mini Bölcsődék Csanyteleki Óvoda és Mini Bölcsőde tagintézményében (a továbbiakban: tagintézmény). Az ellenőrzés a tagintézmény 2020.-2021. évi gazdálkodására, azon belül a tagintézmény költségvetése tervezésének megalapozottságára, a feladatellátás feltételeinek teljesítése érdekében kiadott belső szabályzatokban foglaltaknak való megfeleltetésre terjedt ki. A vizsgálat tárgya volt még a tagintézmény költségvetési bevételei és kiadásai időarányos teljesítése a költségvetési tervezés és a végrehajtás szerinti alakulása.

A tagintézmény önálló költségvetéssel bíró szerv, amely önálló gazdasági szervezettel nem rendelkezik, ezért a költségvetési szerv gazdálkodási feladatait a Társulás Feladatellátó jegyzője által vezetett Csanyteleki Polgármesteri Hivatal köztisztviselői látják el. A tagintézmény fenntartója, irányító szerve a Társulás Társulási Tanácsa.

A belsőellenőr megállapította, hogy:

* a tagintézmény alapító okiratba foglalt tevékenységét a vonatkozó hatályos jogszabályokban, azon alapuló belső szabályzatokban írtaknak megfeleltetve végezte a vizsgált időszakban,
* a tagintézmény költségvetése tervezése megalapozottan, az előző időszak előirányzatait, teljesítéseit, valamint a várható változások figyelembe készült el,
* a vonatkozó, hatályos jogszabályokban foglaltak megfelelő szakmai munkavállalói (közalkalmazotti) engedélyezett létszámmal látta el feladatait,
* a bérek és annak terhei növekedést mutattak a tagintézmény költségvetésében, főleg a szociális ágazban (mini bölcsőde) a központi béremelések (minimálbér, garantált bérminimum) végrehajtása miatt,
* a dologi kiadások, a beruházások, felújítások éves összege viszont csökkenést mutatott, ami a veszélyhelyzet ideje alatti karanténra vezethető vissza.

A belsőellenőr a vizsgálat során olyan mulasztást, vagy a vonatkozó hatályos jogszabályban, belső szabályzatokban foglaltakhoz képest eltérést nem tapasztalt, ezért intézkedési terv készítésére nem tett javaslatot.

**Tisztelt Társulási Tanács!**

Indítványozom a tárgyi előterjesztés és ahhoz 1. mellékletként csatolt belsőellenőri jelentés megtárgyalását, változtatás nélküli elfogadását és annak határozatba való foglalását.

C s a n y t e l e k, 2022. július 5. Tisztelettel:

……………………………………

Kató Pálné feladatellátó jegyző

**…../2022. (VII. .. .) Atmöt határozat**

**Tárgy:** *Alsó- Tisza-menti Többcélú Óvodák és Mini Bölcsődék Csanyteleki Óvoda és Mini Bölcsőde gazdálkodásának ellenőrzéséről szóló belsőellenőri jelentés jóváhagyása*

**H a t á r o z a t javaslat**

Az Alsó- Tisza-menti Önkormányzati Társulás Társulási Tanácsa a Társulás Belsőellenőre által tárgyban benyújtott, e határozathoz 1. mellékletként csatolt jelentésben foglaltakat megtárgyalta és a költségvetési szervek belső kontrollrendszeréről és a belső ellenőrzésről szóló 370/2011. (XII. 31.) Korm. rendelet szerinti feladat és hatáskörében eljárva elfogadta azt.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Gajdán Lejla belsőellenőr (Szeged)
* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Vezetője (Felgyő)
* Tóth Józsefné Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár